CELEX: 32021D0905
Language: bg
Date: 2020-12-03 00:00:00
Title: Решение (ОВППС) 2021/905 на Съвета от 3 декември 2020 година за подписване и сключване от името на Съюза на Споразумението между Европейския съюз и Федерална република Сомалия относно статута на военната мисия на Европейския съюз в подкрепа на обучението на сомалийските сили за сигурност (EUTM Somalia) във Федерална република Сомалия

7.6.2021   
               
               
                  BG
               
               
                  Официален вестник на Европейския съюз
               
               
                  L 200/1
               
            
         РЕШЕНИЕ (ОВППС) 2021/905 НА СЪВЕТА
         от 3 декември 2020 година
         за подписване и сключване от името на Съюза на Споразумението между Европейския съюз и Федерална република Сомалия относно статута на военната мисия на Европейския съюз в подкрепа на обучението на сомалийските сили за сигурност (EUTM Somalia) във Федерална република Сомалия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 37 от него, във връзка с член 218, параграфи 5 и 6 от Договора за функционирането на Европейския съюз,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 февруари 2010 г. Съветът прие Решение 2010/96/ОВППС (1), с което се създава военна мисия на Европейския съюз в подкрепа на обучението на сомалийските сили за сигурност (EUTM Somalia).
                  
               
                     (2)
                  
                  
                     На 11 януари 2013 г. министър-председателят на временното федерално правителство на Република Сомалия потвърди в писмо до върховния представител на Съюза по въпросите на външните работи и политиката на сигурност, че „правата и задълженията, които се съдържат в споразумението относно статута на ръководената от ЕС мисия Atalanta, сключено на 31 декември 2008 г., се прилагат и към EUCAP Nestor, нейния личен състав, помещения и активи“, и упълномощи „личния състав на EUTM Somalia да използва необходимата и пропорционална сила“, включително за „защитата на личния състав, помещенията и активите на мисията, както и защитата на лицата, намиращи се в непосредствена близост до личния състав на мисията, от действия, които биха застрашили живота на тези лица или които е вероятно да им причинят тежки телесни повреди“.
                  
               
                     (3)
                  
                  
                     На 19 ноември 2018 г. с Решение (ОВППС) 2018/1787 (2) Съветът удължи срока на действие на EUTM Somalia до 31 декември 2020 г.
                  
               
                     (4)
                  
                  
                     На 11 ноември 2019 г. Съветът реши, че следва да бъдат започнати преговори с оглед на сключването на споразумение между Европейския съюз и Федерална република Сомалия относно статута на EUTM Somalia.
                  
               
                     (5)
                  
                  
                     На 16 юли 2020 г. в контекста на цялостния и координиран стратегически преглед на ангажиментите по линия на общата външна политика и политиката на сигурност в Сомалия и Африканския рог Комитетът по политика и сигурност постигна съгласие по-специално срокът на действие на EUTM Somalia да бъде удължен до 31 декември 2022 г.
                  
               
                     (6)
                  
                  
                     Съюзът и Федерална република Сомалия договориха споразумение относно статута на EUTM Somalia във Федерална република Сомалия.
                  
               
                     (7)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Дания не участва в изпълнението на настоящото решение и поради това не участва във финансирането на мисията.
                  
               
                     (8)
                  
                  
                     Споразумението следва да бъде одобрено от името на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Споразумението между Европейския съюз и Федерална република Сомалия относно статута на военната мисия на Европейския съюз в подкрепа на обучението на сомалийските сили за сигурност (EUTM Somalia) във Федерална република Сомалия се одобрява от името на Съюза (3).
         
         
            Член 2
            Председателят на Съвета е оправомощен да посочи лицето(ата), упълномощено(и) да подпише(ат) споразумението, така че да бъде обвързан Съюзът.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 3 декември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (ОВ L 44, 19.2.2010 г., стр. 16).
         
            (2)  Решение (ОВППС) 2018/1787 на Съвета от 19 ноември 2018 г. за изменение и удължаване на срока на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност (ОВ L 293, 20.11.2018 г., стр. 9).
         
            (3)  Вж. страница 3 от настоящия брой на Официален вестник.